open-index/open-wikipedia-markdown huggingface dataset:
Kvalifikácia na Majstrovstvá sveta vo futbale žien 1995

**Kvalifikácia na Majstrovstvá sveta vo futbale žien** **1995** je procesom, ktorý určil 11 tímov, ktoré sa kvalifikovali spolu so Švédskom ako usporiadateľskou krajinou na Majstrovstvá sveta vo futbale žien 1995. Kvalifikácia začala 13. augusta 1994 a skončila 26. marca 1995.

## Prideľovanie miest

 z toho 1 miesto pre Švédsko ako usporiadateľskú krajinu

## Kvalifikácie konfederácií

### CAF

* Kvalifikovaný tím:
** Nigéria

8 tímov hralo vyraďovacím spôsobom dvojzápasy. Nigéria ako víťaz Afrického pohár národov 1995 sa kvalifikoval na majstrovstvá sveta.

Zdroj.

### AFC

* Kvalifikované tímy:
** Čína
** Japonsko

Na majstrovstvá sveta sa kvalifikovali finalisti z futbalového turnaja na Ázijských hrách 1994.

Zdroj.

### UEFA

* Kvalifikované tímy:
** Švédsko
** Anglicko
** Nemecko
** Nórsko
** Dánsko

Majstrovstvá Európy 1995 slúžili aj ako kvalifikačný turnaj na majstrovstvá sveta. 29 tímov súťažilo v kvalifikácii. Kvalifikovali sa tímy zo semifinále (Švédsko, Nemecko, Anglicko a Nórsko)   a najlepší tím zo štvrťfinále (Dánsko).

Zdroj.

### CONCACAF

* Kvalifikované tímy:
** Spojené štáty
** Kanada

Majstrovstvá zóny CONCACAF 1994 slúžili aj ako kvalifikácia na majstrovstvá sveta. 5 tímov hralo systémom každý s každým. Tímy na prvých dvoch miestach postúpili na majstrovstvá sveta.

Zdroj.

### OFC

* Kvalifikovaný tím:
** Austrália

Tímy hrali systémom každý s každým dva zápasy. Na majstrovstvá sveta sa kvalifikoval tím na prvom mieste.

Zdroj.

### CONMEBOL

* Kvalifikovaný tím:
** Brazília

Majstrovstvá Južnej Ameriky 1995 tiež slúžili ako kvalifikácia na majstrovstvá sveta.

Zdroj.

## Referencie


## Zdroj

Kategória:Majstrovstvá sveta vo futbale žien
Mestský pivovar (Pezinok)

**Mestský pivovar** bol pivovar, ktorý sa v druhej polovici 17. storočia a v prvej polovici 18. storočia nachádzal v dome na súčasnej Rázusovej ulici 30 v Pezinku.

## História
Prvá písomná zmienka o mestskom pivovare pochádza z roku 1651, keď sa v listinách objavuje v súvislosti s dlhoročným sporom medzi mestom a Palfiovcami. Hoci bolo vlastníkom pivovaru mesto, jeho prevádzku zverovalo do rúk nájomníkov, čiže správcov, ktorí platili ročne nájomné a starali sa o chod výroby. Pivovar zamestnával štyroch až piatich stálych zamestnancov a radil sa tak k priemerným mestským pivovarom v Európe. Na čele mestského pivovaru stál majster sládok (*Braü Meister*) a pôsobil tu aj obsluhovač varnej panvice (*Pfannen Knecht*). Na prelome 17. a 18. storočia mal pivovar aj vlastného debnára, ktorý preň vyrábal sudy. Mestský pivovar zanikol v roku 1732 a v 18. storočí ho v meste nahradil Stupavskovský pivovar.

## Referencie

Kategória:Stavby v Pezinku
Kategória:Pivovary na Slovensku
Iminokyselina

**Iminokyselina** je molekula, ktorá obsahuje imínovú (>C=NH) a karboxylovú (-C(=O)-OH) funkčnú skupinu. Štruktúrne sú iminokyseliny príbuzné aminokyselinám, ktoré majú namiesto imínovej skupiny aminoskupinu, tzn. skupinu -NH2. Najjednoduchším príkladom iminokyseliny je dehydroglycín.

Iminokyseliny vznikajú ako medziprodukty pri oxidačnej deaminácii aminokyselín. Okrem toho vznikajú i pôsobením enzýmu oxidázy <small>D</small>-aminokyselín, ktorá oxiduje <small>D</small>-aminokyseliny na príslušné iminokyseliny, ktoré následne hydrolyzujú na príslušné ketokyseliny. Kyselina 1-pyrolín-5-karboxylová (P5C), ktorá predstavuje biosyntetický prekurzor prolínu a zároveň i jeho rozkladový produkt, taktiež patrí medzi iminokyseliny.

## Príbuzné látky

Sekundárne aminokyseliny, teda aminokyseliny, ktoré obsahujú sekundárny amín, sa taktiež niekedy označujú ako iminokyseliny (napríklad prolín), i keď toto označenie je podľa IUPAC zastarané. Jediná proteínogénna aminokyselina tohto typu je práve prolín, ale pri štúdiách tohto druhu látok sa často zahŕňajú i neproteínogénne aminokyseliny hydroxyprolín a kyselina pipekolová.

## Referencie

## Zdroj
Veľký Plešivec

**Veľký Plešivec** () je vrch v pohorí Malé Karpaty, krajinnom celku Slovensko-moravských Karpát. Leží nad obcou Hrachovište, približne  juhozápadne od Nového Mesta nad Váhom. Vrchol je čiastočne odlesnený, vďaka čomu je dobre identifikovateľný.

## Poloha
Nachádza sa v severovýchodnej časti pohoria, v geomorfologickom podcelku Čachtické Karpaty, časť Plešivec. Vrch leží v Trenčianskom kraji, v okrese Nové Mesto nad Váhom, v katastrálnom území obcí Hrachovište a Čachtice. Najbližšími sídlami sú západne situované Hrachovište, severovýchodne Čachtice, východne Častkovce a Podolie, južne kopanice Podolia a juhozápadne kopanice Krajného a samotná obec Krajné. Masív je súčasťou Chránenej krajinnej oblasti Malé Karpaty.

## Opis
Veľký Plešivec sa nachádza v strednej časti Čachtických Karpát, v hrebeni medzi vrchom Bakalár () a Salašky (). Najbližším susedom sú juhozápadne ležiace Salašky. Ďalej na juhozápad leží Drieňovica (), severovýchodným smerom ležia Kačiš (), Bakalár () a Drapliak (). Svahy vrchu odvodňuje riečka Jablonka so svojimi prítokmi do Váhu.

## Výhľady
Vďaka nadmorskej výške, polohe a lúke ponúka Veľký Plešivec zaujímavé výhľady južným a východným smerom. Viditeľné sú okolité vrchy pohoria, no tiež Považský Inovec a časť Stredného a Dolného Považia. Pri priaznivých podmienkach vidieť aj Strážovské vrchy, vrcholky Vtáčnika a Tribeča a časť Myjavskej pahorkatiny.

## Prístup
* po  žltej značke z Hrachovišťa
* po  modrej značke z Čachtického hradu
* po  modrej značke zo Šípkového

## Referencie

## Pozri aj
* Zoznam vrcholov v Malých Karpatoch

## Iné projekty

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Čachtické Karpaty
Kategória:Vrchy pod 1000 metrov na Slovensku
Kategória:Vrchy v okrese Nové Mesto nad Váhom
Kategória:Hrachovište
Kategória:Čachtice
Hemitonická stupnica

náhľad|Stupnica C dur, ktorá patrí k hemitonickým stupniciam, má v rade dva poltóny medzi tretím a štvrtým stupňom a medzi siedmym a ôsmym stupňom
**Hemitonická stupnica** je taká stupnica, v ktorej sa medzi jednotlivými stupňami nachádzajú aj poltónové vzdialenosti. K hemitonickým stupniciam patria diatonické stupnice (durové, molové, cirkevné), cigánske, chromatické a alterované stupnice. Stupnica, ktorá medzi žiadnymi stupňami nemá poltónové vzdialenosti sa nazýva anhemitonická stupnica. K anhemitonickým stupniciam patrí celotónová stupnica a čínska stupnica.

## Referencie

Kategória:Hudobné stupnice
Chromaticko-enharmonická stupnica

**Chromaticko-enharmonická stupnica** je stupnica, ktorá je odvodená od chromatickej stupnice dodaním všetkých enharmonických zámen. Od tónu c by teda chromaticko-enharmocká stupnica bola: c-cis-des-d-dis-es-e-fes-eis-f-fis-ges-g-gis-as-a-ais-b(hes)-h-ces-his-c.

## Referencie

Kategória:Hudobné stupnice
Exotická stupnica

**Exotická stupnica** je taká stupnica, ktorá má nepravidelné usporiadanie tónov, ktorým sa výrazne líši od chromatických a diatonických stupníc. K exotickým stupniciam patrí cigánska stupnica, čínska stupnica a celotónová stupnica.

## Referencie

Kategória:Hudobné stupnice
Kvalifikácia na Majstrovstvá sveta vo futbale žien 1999

**Kvalifikácia na Majstrovstvá sveta vo futbale žien** **1999** je procesom, ktorý určil 16 tímov, ktoré sa kvalifikovali na Majstrovstvá sveta vo futbale žien 1999. Kvalifikácia začala 16. augusta 1997 a skončila 19. decembra 1998, v kvalifikácii súťažilo 67 národných tímov. Spojené štáty sa kvalifikovali automaticky ako usporiadateľ.

## Prideľovanie miest

## Kvalifikácie konfederácií

### CAF

* Kvalifikovaný tím:
** Nigéria
** Ghana

Na majstrovstvá sveta sa kvalifikovali finalisti Afrického pohára národov 1998.

Zdroj.

### AFC

* Kvalifikované tímy:
** Čína
** Japonsko
** KĽDR

Na majstrovstvá sveta sa kvalifikovali finalisti a tím na treťom mieste Majstrovstvá Ázie 1997.

Zdroj.

### UEFA

* Kvalifikované tímy:
** Švédsko
** Rusko
** Nemecko
** Nórsko
** Dánsko
** Taliansko

16 tímov v triede A boli rozdelených do 4 skupín. Víťazné tímy skupín sa kvalifikovali na majstrovstvá sveta a 4 tímy na 2. miestach postúpili do play-off o postup.

Zdroj.

### CONCACAF

* Kvalifikované tímy:
** Spojené štáty
** Kanada
** Mexiko

Spojené štáty sa kvalifikovali automaticky ako usporiadateľ. Kanada sa kvalifikovali ako víťaz Majstrovstiev zóny CONCACAF 1998. A Mexiko sa kvalifikovali po play-off proti Argentíne, ako druhému tímu na Majstrovstiev Južnej Ameriky 1998 (CONMEBOL).

Zdroj.

### OFC

* Kvalifikovaný tím:
** Austrália

Víťaz Majstrovstiev Oceánie 1998 sa kvalifikoval na majstrovstvá sveta. 

Zdroj.

### CONMEBOL

* Kvalifikovaný tím:
** Brazília

Víťaz Majstrovstiev Južnej Ameriky 1998 sa kvalifikoval na majstrovstvá sveta. Argentína ako tím na druhom mieste postúpil do play-off proti Mexiku (CONCACAF), s ktorým prehral a na majstrovstvá sveta nepostúpil.

Zdroj.

### Play-off CONCACAF/CONMEBOL

Zdroj.

## Referencie


## Zdroj

Kategória:Majstrovstvá sveta vo futbale žien
Enharmonická stupnica

**Enharmonická stupnica** je rovnako znejúca stupnica tvorená tónmi rovnakej výšky, ale iného mena. Vzájomne enharmonické sú napríklad stupnice Cis dur a Des dur. Enharmonické stupnice majú vždy iné predznamenanie, ale hrajú sa na rovnakých klávesách klaviatúry s rovnakým prstokladom.

## Referencie

Kategória:Hudobné stupnice
Aplikatúra

[náhľad|517x517bod|Zápis starého prstokladu pre čembalo: číslicou 0 sa označoval [Palec (prst)|palec, číslicou1 ukazovák. V súčasnosti sa v prstoklade pre klávesové nástroje číslica 0 nevyužíva.]]
**Aplikatúra** je v notovom zázname označenie  prstov alebo častí chodidla, prípadne nohy pri hre na hudobný nástroj. U hudobných nástrojov, na ktoré sa hrá iba rukami, je aplikatúrou myslený prstoklad. U organu sa aplikatúrou myslí nielen prstoklad rúk, ale aj nohoklad nôh, pričom sa špeciálnymi značkami označuje, či sa daná nota má hrať pravou nohou alebo ľavou nohou, a či sa má použiť špička nohy alebo päta. Aplikatúru vypracováva interpret hudobného diela na začiatku naštudovania skladby. Vypracovanie aplikatúry sa môže líšiť medzi interpretmi kvôli anatomickým rozdielom, ohybnosti kĺbov prstov, technickej virtuozity a interpretačným skúsenostiam. Úlohou hudobného pedagóga je dozerať na vypracovanie aplikatúry tak, aby zbytočne nekomplikovala hru študenta. Zároveň, v súvislosti s historicky poučenou interpretáciou je vhodné, ak interpret rešpektuje dobové zvyky aplikatúry: v baroku sa pri hre na organ nepoužívala päta, na čiernych klávesoch klaviatúry sa nehralo palcom tak, ako je to dnes bežné na klavíri. 

## Prstoklad na klávesových nástrojoch
[náhľad|433x433bod|Prvý riadok [Etuda (hudba)|Etudy d moll Alexandra Skrjabina op. 8, č. 12 (1894) s naznačeným prstokladom od skladateľa]]
V súčasnosti sa prstoklad zapisuje nad alebo pod notovú osnovu arabskými číslicami, pričom jednotlivé čislice znamenajú:

* 1: hra noty palcom,
* 2: hra noty ukazovákom,
* 3: hra noty prostredníkom,
* 4: hra noty prstenníkom
* 5: hra noty malíčkom.

Zvyčajne sa noty písané v dvoch notových osnovách, z ktorých je jedna v husľovom kľúči a druhá v basovom kľúči hrajú tak, že noty písané v hornej notovej osnove (v husľovom kľúči) sa hrajú pravou rukou a noty písané v dolnej osnove (v basovom kľúči) sa hrajú ľavou rukou.
[náhľad|443x443bod|[Notový záznam protestantského chorálu "Allein Gott in der Höh'" od Johanna Gottfrieda Walthera pre organ, kde jeden hudobník (organista) hrá noty z troch notových osnov naraz: horná notová osnova sa hrá pravou rukou, stredná notová osnova v basovom kľúči sa hrá ľavou rukou a spodná notová osnova v basovom kľúči sa hrá nohami.]]

## Nohoklad na organe
Noty určené pre hru na pedáloch organu sa v súčasnosti zapisujú v tretej (najnižšej) notovej osnove zapísanej v basovom kľúči. Nohoklad sa na rozdiel od prstokladu nezapisuje číslicami alebo písmenami, ale špeciálnymi značkami U a V, resp. ∩ a Λ, pričom:

* U znamená hra pätou pravého chodidla,
* V znamená hra špičkou pravého chodidla,
* ∩ znamená hra pätou ľavého chodidla,
* Λ znamená hra špičkou ľavého chodila. 

Nad notovú osnovu s notami pre pedál sa píše nohoklad pre pravú nohu a pod notovú osnovu s notami pre pedál sa píše nohoklad pre ľavú nohu. 

## Referencie


## Pozri aj

* prstoklad
* nohoklad

Kategória:Hudobná terminológia
Selčiansky diel

**Selčiansky diel** () je vrch v južnej časti Starohorských vrchov, približne 4 km severovýchodne od Banskej Bystrice.

## Poloha
Nachádza sa v južnej časti pohoria, v geomorfologickom podcelku Starohorské vrchy a ich časti Selianska Dielnica. Vrch leží v Banskobystrickom kraji, v okrese Banská Bystrica a v katastrálnom území obce Selce. V okolí sa nachádzajú obce Selce, Baláže a severne ležiace Priechod. Masív Selčianskeho dielu je súčasťou ochranného pásma Národného parku Nízke Tatry.

## Opis
Vrch Selčiansky diel leží v centrálnej časti geomorfologického útvaru, ktorý vystupuje nad údolie rieky Hron. Jeho západné a severné svahy sú pokryté zmiešaným lesom, zatiaľ čo južná a juhovýchodná strana je miernejšia, s lúkami a lazmi, priamo prechádzajúcimi do intravilánu obce Selce. Samotný vrchol je lúčnatý.

;Susedné vrchy:
* Pánsky diel () – na západe
* Kajchiar () – na juhu

;Vodstvo:
Juhovýchodné svahy odvodňuje Lukáčovský potok do Selčianskeho potoka, ktorý steká do rieky Hron.

## Turizmus a prístup
Selčiansky diel je obľúbený pre svoju dostupnosť z obce Selce a pre krásne výhľady.

* Z obce Selce po žltej značke 
* Z rekreačného strediska Šachtičky po žltej značke 

## Referencie

Kategória:Vrchy v Starohorských vrchoch
Kategória:Vrchy v okrese Banská Bystrica
Kategória:Vrchy pod 1000 metrov na Slovensku
Kategória:Selce (okres Banská Bystrica)
Poltón (hudba)

náhľad|Poltón c-des
**Poltón** (ang. *semitone*) je najmenšia vzdialenosť vo výške dvoch tónov používaných v našej hudbe. Poltón je tiež najmenšia vzdialenosť medzi dvoma tónmi, ktorú je možno zahrať na klávesový nástroj. Poltón je interval malej sekundy (c-des), tzv. diatonický poltón, alebo zväčšenej primy (c-cis alebo c-ces), tzv. chromatický poltón. Na sláčikových (husle) alebo strunových (gitara) nástrojoch je možné vhodným umiestnením prsta na hmatník zahrať aj menšie vzdialenosti tónov ako poltón, ktoré sa bez ohľadu na svoju vzdialenosť nazývajú štvrťtóny. *Sensu stricto* je štvrťtón jeden diel z oktávy rozdelenej nie na 12 dielov (poltóny), ale na 24 rovnakých dielov, čiže polovica poltónu. 

Násobky poltónu majú charakteristické názvy:

* dva poltóny sa nazývajú celý tón, ide napríklad o interval c-d, ktorý je tvorený dvoma poltónmi,
* hiatus je tvorený troma poltónmi, vzniká v harmonickej molovej stupnici medzi VI. a VII. stupňom, ide o zväčšenú sekundu,
* tritón je tvorený šiestimi poltónmi, vzniká lýdickej stupnici zvýšením čistej kvarty na zväčšenú kvartu alebo znížením čistej kvinty na zmenšenú kvintu. 

## Referencie


## Pozri aj

* chromatický poltón
* diatonický poltón
* celý tón
* hiatus
* štvrťtón
* tritón

Kategória:Hudobná terminológia
Fu-ťien (lietadlová loď)

**Fu-ťien** () je čínska lietadlová loď, ktorá bola ako prvá navrhnutá a postavená výlučne v domácej proveniencii. Je to v poradí už tretia čínska lietadlová loď, preto nesie tiež označenie Typ 003.

Fu-ťien je v súčasnosti najväčšou vojnovou loďou čínskeho námorníctva a vôbec najväčšou nejadrovou lietadlovou loďou na svete. Loď bola pomenovaná po provincii Číny, ktorá sa nachádza pri pobreží Taiwanského prielivu oproti ostrovu Taiwan.

## Stavba
Výstavba lietadlovej lode Fu-ťien sa začala v lodenici Jiangnan Shipbuilding, pravdepodobne vo februári 2016. Slávnostné spustenie lode na vodu sa konalo 17. júna 2022. Lietadlová loď prvýkrát vyplávala na more na testovanie 1. mája 2024 a lietadlá z palubných lodí na nej začali lietať v septembri 2024. Dňa 5. novembra 2025 bola Fu-ťien zavedená do služby v čínskom námorníctve.

## Konštrukcia
Výtlak tejto lietadlovej lode sa odhaduje na 80 000 až 85 000 ton, celková dĺžka je 316 metrov a maximálna šírka 76 metrov.

Pohon Fu-ťienu nie je presne známy. Pravdepodobne vychádza z paroturbínového systému sovietskeho pôvodu, používaného na lietadlových lodiach Liao-ning (bývalý sovietsky Varyag) a Šan-tung, avšak využíva výkonnejšie kotly a hlavné turboprevodové agregáty. Podľa niektorých správ má Fu-ťien turboelektrický pohon, v ktorom sú lodné hriadele poháňané elektromotormi.

Loď má klasickú jednu ostrovnú nadstavbu a letovú palubu ležiacu šikmo voči pozdĺžnej osi lode. Ako prvá čínska lietadlová loď používa katapultový štart lietadiel – je vybavená tromi elektromagnetickými katapultmi domácej výroby. Pristátie zaisťujú laná s elektromagnetickou brzdou, ktoré lietadlo počas niekoľkých desiatok metrov plynule zastavia – zhruba z rýchlosti 250 km/h na nulu. Loď má dva výťahy na presun lietadiel medzi hangárom a palubou.

Letecký park Fu-ťienu tvoria palubné stíhačky piatej generácie J-35, lietadlá J-15T a J-15DT (verzia pre elektronický boj), lietadlá včasnej výstrahy a riadenia KJ-600, protiponorkové vrtuľníky Z-20F a ďalšie typy vrtuľníkov. Štandardné zloženie leteckej skupiny má zahŕňať 36–40 stíhačiek J-35 a J-15T, po štyroch lietadlách J-15DT a KJ-600 a 10–12 vrtuľníkov.

Viditeľná výzbroj lode zahŕňa štyri 30mm delostrelecké systémy H/PJ-11 (každý s 11 hlavňami) a štyri 18-násobné odpaľovacie zariadenia pre systémy protivzdušnej obrany krátkeho dosahu HHQ-10.

## Referencie

Kategória:Čínske lietadlové lode
Celý tón

[náhľad|[Súbor:Chopin Prelude Op 28 No 19 consecutive diminished seventh chords as whole tone scale harmony.mid|náhľad|▶ zvuková ukážka klesajúcej melódie tvorenej celými tónmiChopinovo Prelúdium, Op. 20, č. 10 (1832) úvod. Po sebe idúce zmenšené septakordy ako harmonizácia celotónovej stupnice. Tóny zmenšených septakordov sú sfarbené modrou a červenou farbou podľa toho, do ktorej z dvoch celotónových stupníc patria.

]]
**Celý tón** je interval medzi dvoma tónmi tvorený dvoma poltónmi. Celý tón je teda dvojnásobok poltónu. Na klaviatúre je celý tón vzdialenosť medzi dvoma klávesami, medzi ktorými sa nachádza iný kláves, pričom môže ísť o biely kláves alebo čierny kláves: 

* medzi klávesom g a klávesom a je čierny kláves as/gis, takže medzi klávesom g a klávesom a je vzdialenosť celý tón,
* medzi čiernym klávesom fis a čiernym klávesom gis je biely kláves g, preto medzi čiernymi klávesmi fia a gis je vzdialenosť celý tón,
* medzi čiernym klávesom b a bielym klávesom c je biely kláves h, takže medzi čiernym klávesom b a bielym klávesom c je vzdialenosť celý tón.

Celý tón je interval:

* veľká sekunda (napr. c-d),
* zmenšená tercia (napr. e-ges),
* dvojzväčšená prima (napr. c-cisis).

## Referencie

Kategória:Hudobná terminológia
Diatonický poltón

[náhľad|diatonický poltón c-des[Súbor:Minor second on C.mid|náhľad|▶zvuková ukážka]]
**Diatonický poltón** je taký poltón, ktorý je zapísaný v notovom zápise ako malá sekunda, čiže poltón medzi dvoma susednými tónmi. Diatonický poltón je z dvoch rôznych základných tónov, napr. c-cis. Diatonickými poltónmi nie sú enharmonické tóny, ako cis-des, čo sú zmenšené sekundy.

Chromatický poltón je taký poltón, ktorý vznikne zvýšením alebo znížením toho istého tónu, pričom sa jedná o interval zväčšenej primy.

Prirodzený poltón je taký poltón, ktorý vznikne ako diatonický poltón medzi dvoma základnými tónmi, ide o poltóny e-f, h-c. Existujú len tieto dva prirodzené poltóny.

## Referencie

Kategória:Hudobná terminológia
Chromatický poltón

náhľad|chromatický poltón a-ais je zväčšená prima
**Chromatický poltón** je taký poltón, ktorý je v notovom zápise zapísaný ako zväčšená prima. Chromatický poltón je poltónová vzdialenosť, ktorá vznikne odvodením od toho istého základného tónu. Príkladom je c-cis alebo des-deses. K chromatickým poltónom nepatria prirodzené poltóny akými sú poltóny e-f alebo h-c, pretože sú odvodené od iných základných tónov. 
[náhľad|Príklad chromatického poltónu (c-ces) v druhej [Transcendentálne etudy|Transcendentálnej etude Franza Liszta, takt 63.]]

## Referencie


## Pozri aj

* diatonický poltón
* poltón
* prirodzený poltón
* zväčšená prima
* zmenšená sekunda

Kategória:Hudobná terminológia
Fu-ťien

**Fu-ťien** môže byť:

* čínska provincia, pozri Fu-ťien (Čína)
* taiwanská provincia, pozri Fu-ťien (Taiwan)
* čínska lietadlová loď, pozri Fu-ťien (lietadlová loď)
Prirodzený poltón

**Prirodzený poltón** je taký diatonický poltón, ktorý vznikne medzi základnými tónmi. Keďže existuje sedem základných tónov: c, d, e, f, g, a, h, prirodzený poltón vzniká len medzi tónmi e a f a medzi tónmi h a c. Existujú teda len dva prirodzené poltóny. Prirodzený poltón je interval malá sekunda. Prirodzený poltón je výškový pomer dvoch tónov určený zlomkom 16/15. Nachádza sa v prirodzenej durovej stupnici medzi lll. a IV. stupňom a medzi VII. a Vlll. stupňom.

## Referencie

Kategória:Hudobná terminológia
Jacob Tremblay

**Jacob Tremblay** (* 5. október 2006, Vancouver, Britská Kolumbia, Kanada) je kanadský herec, známy predovšetkým stvárneným detských rolí. Za jeho herecký výkon vo filme *Izba* (2015), získal viacero filmových ocenení, vrátane Canadian Screen Award, National Board of Review Award či Critics' Choice Movie Award. 

## Detstvo

Tremblay sa narodil ako prostredné dieťa z troch detí. Má dve sestry, pričom jeho staršia sestra Emma a mladšia sestra Erika, sa venujú tiež herectvu. Jeho otec pracuje ako policajný detektív. Starý otec z matkinej strany pochádza z Čile. 

## Kariéra

Tremblayova prvá herecká skúsenosť prišla v roku 2013 vo filme *Šmolkovia 2*, kde mu stvárnili rodičov herci Jayma Mays a Neil Patrick Harris. 

O dosť väčší úspech získal vo filme *Izba* z roku 2015, po boku herečky Brie Larson. Za svoj herecký výkon bol nominovaný na cenu Screen Actors Guild v kategórii Najlepší mužský herec vo vedľajšej úlohe za rok 2015, čím sa stal najmladším nominovaným v tejto kategórii a druhým najmladším nominovaným v histórii celého ocenenia. O rok neskôr, hral vo filme *Zlo nikdy nespí*, spoločne s herečkou Kate Bosworth. V rovnakom roku si zahral aj vo filme *V pasci*.

V roku 2017 si zahral hlavnú úlohu vo filme *Obyčajná tvár*, ktorý je založený na rovnomennom románe R.J. Palacio. Tento film sa ukázal ako jeho najúspešnejší, keď zarobil viac ako 285 miliónov dolárov pri rozpočte 20 miliónov dolárov. Tremblay bol tiež nominovaný za svoj herecký výkon na viaceré filmové ocenenia. 

V roku 2019 si zahral menšiu rolu vo filme *Doktor Spánok*, pokračovaní kultového filmu *Žiarenie*, kde stvárnil uneseného chlapca. Filmoví režisér, Mike Flanagan, ho označil ako jedného z najlepších hercov, s ktorými kedy spolupracoval.

V roku 2021 poskytol hlas hlavnej postave v animovanom filme *Luca*. V roku 2024 si zahral po boku herca Martina Freemana vo filme *Kráľovná kostí*.

## Súkromný život

Tremblay žije so svojou rodinou v Langley v Britskej Kolumbii. Je veľkým fanúšikom série Star Wars. 

## Iné projekty

## Externé odkazy
* 
* 

## Zdroj

Kategória:Kanadskí filmoví herci
Kategória:Kanadskí televízni herci
Kategória:Kanadskí dabingoví herci
Kategória:Detskí herci
Kategória:Osobnosti z Vancouveru
Hiatus

náhľad|Hiatus od tónu c (zväčšená sekunda) c-dis
**Hiatus** je v hudbe trojnásobok poltónu, čiže zväčšená sekunda, ktorá sa často nachádza v stupniciach: je súčasťou harmonickej molovej stupnice (medzi VI. a VII. stupňom), harmonickej durovej stupnice (medzi VI. a VII. stupňom), dvakrát sa nachádza v cigánskej durovej stupnici (medzi II a III. stupňom a medzi VI. a VII. stupňom) a dvakrát v cigánskej molovej stupnici. (medzi III. a IV. stupňom a medzi VI. a VII. stupňom.)

Hiatus je nespevný interval, pretože sa jedná o zväčšený interval. Hiatus je enharmonický interval k malej sekunde, čiže znie ako malá sekunda.

## Referencie

Kategória:Hudobná terminológia
Zmenšená prima

**Zmenšená prima** je neexistujúci interval, ktorý nemôže existovať, pretože už čistá prima neobsahuje žiadnu intervalovú vzdialenosť, ktorú by bolo možné znížiť o poltón. Pokiaľ sa jeden z tónov čistej primy zníži o poltón, nevznikne zmenšená prima, ale klesajúca zväčšená prima analogicky, ako keď sa zvýši jeden z tónov čistej primy, čím vznikne stúpajúca zväčšená prima. 

Obratom zväčšenej oktávy nevzniká zmenšená prima, ale zväčšená prima. Hoci zmenšená prima neexistuje, existuje zmenšená oktáva, ktorej obrat je tiež zväčšená prima.

Z rovnakého dôvodu nemôže existovať dvojzmenšená sekunda. Obratom dvojzväčšenej septimy je zmenšená sekunda.???

## Referencie

Kategória:Hudobná terminológia
Kvalifikácia na Majstrovstvá sveta vo futbale žien 2003

**Kvalifikácia na Majstrovstvá sveta vo futbale žien** **2003** je procesom, ktorý určil 15 tímov, ktoré sa spolu s Čínou ako usporiadateľskou krajinou kvalifikovali na Majstrovstvá sveta vo futbale žien 2003. Kvalifikácia začala 25. augusta 2001 a skončila 12. júla 2003, v kvalifikácii súťažilo 99 národných tímov.

## Prideľovanie miest

## Kvalifikácie konfederácií

### CAF

* Kvalifikované tímy:
** Nigéria
** Ghana

Na majstrovstvá sveta sa kvalifikovali finalisti Afrického pohára národov 1998.Zdroj.

### AFC

* Kvalifikované tímy:
** Čína
** KĽDR
** Južná Kórea
** Japonsko

Na majstrovstvá sveta sa kvalifikovali finalisti (Čína a KĽDR) a tím na treťom (Južná Kórea) mieste Majstrovstiev Ázie 2003. Japonsko sa muselo kvalifikovať cez play-off proti Mexiku ako tímu na 3. miesto z CONCACAF.Zdroj.

### UEFA

* Kvalifikované tímy:
** Švédsko
** Rusko
** Nemecko
** Nórsko
** Francúzsko

16 tímov v triede A boli rozdelených do 4 skupín. Víťazné tímy skupín sa kvalifikovali na majstrovstvá sveta a 4 tímy na 2. miestach postúpili do play-off o posledné miesto na majstrovstvá sveta.

Zdroj.

### CONCACAF

* Kvalifikované tímy:
** Spojené štáty
** Kanada

Spojené štáty sa kvalifikovali automaticky ako usporiadateľ. Kanada sa kvalifikovali ako tím na 2. mieste Majstrovstiev zóny CONCACAF 2002. Mexiko postúpilo po play-off proti Japonsku, ako štvrtému tímu na Majstrovstiev Ázie 2003 (AFC), ale na majstrovstvá sa nekvalifikovalo.Zdroj.

### OFC

* Kvalifikovaný tím:
** Austrália

Víťaz Majstrovstiev Oceánie 2003 sa kvalifikoval na majstrovstvá sveta. 

Zdroj.

### CONMEBOL

* Kvalifikované tímy:
** Brazília
** Argentína

Prvé dva tímy na Majstrovstvách Južnej Ameriky 2003 sa kvalifikoval na majstrovstvá sveta.

Zdroj.

### Play-off CONCACAF/AFC

Zdroj.

## Referencie


## Zdroj

Kategória:Majstrovstvá sveta vo futbale žien
Brodnianka (potok)

**Brodnianka** je krátky vodný tok v Kysuckej vrchovine a v Javorníkoch na území okresu Žilina. Je ľavostranný prítok Kysuce, má dĺžku približne 2,5 km a je tokom IV. rádu. 

## Priebeh toku
Potok pramení na juhozápade Kysuckej vrchoviny, v geomorfologickom podcelku Kysucké bradlá, na juhozápadnom úbočí Brodenca (), v nadmorskej výške približne  Od prameňa v lesnom poraste v lokalite Pod Brodenec tečie západným smerom. Pod Stráňou priberá menší pravostranný prítok a lemovaný širším pásom vyššej vegetácie pokračuje k obci Brodno, ktorá je mestskou časťou Žiliny. Na okraji intravilánu opúšťa Kysuckú vrchovinu a prechádza do Javorníkov, ich podcelku Nízke Javorníky a časti Rovnianska vrchovina. Pokračuje súbežne s koncovou ulicou a onedlho vstupuje do obce. Kopírujúc už hlavnú cestu tečie centrom, kde prijíma ľavostranný prítok z oblasti Záhrbie a postupne sa stáča na severozápad. Križuje železničnú trať do Ostravy a následne priberá významný pravostranný prítok z úbočia Brodnianky (). Pokračuje súbežne s hlavnou cestou, opúšťa Brodno a vzápätí križuje cestu I/11. V jej blízkosti sa v nadmorskej výške približne  vlieva ľavostranne do rieky Kysuca. Potok patrí do širšieho povodia rieky Váh. 

Brodnianka pramení a preteká iba územím Brodna, mestskej časti Žiliny v okrese Žilina v Žilinskom kraji.

## Referencie

## Pozri aj
* Zoznam vodných tokov v povodí Kysuce
* Kysucká vrchovina, Kysucké bradlá
* Javorníky, Nízke Javorníky, Rovnianska vrchovina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kysuckej vrchovine
Kategória:Vodné toky v Javorníkoch
Kategória:Povodie Kysuce
Kategória:Vodné toky v okrese Žilina
Kategória:Vodné toky v Žiline
Oxidačná deaminácia

**Oxidačná deaminácia** je biochemický spôsob deaminácie (odstránenia aminoskupiny), ktorým zo zlúčenín obsahujúcich aminoskupinu vznikajú ketokyseliny a iné oxidované produkty, a ktorý prebieha primárne v pečeni.  Na rozdiel od transaminácie, u ktorej sa aminoskupina presúva na inú ketokyselinu, dochádza u oxidačnej deaminácie k vzniku amoniaku ako jedovatého vedľajšieho produktu. Vznikajúci amoniak môže byť zabudovaný do močoviny prostredníctvom močovinového cyklu. Táto premena predstavuje dôležitý krok v katabolizme aminokyselín, pretože ňou vznikajú formy aminokyselín, ktoré sú jednoduchšie na metabolizáciu. 

## Enzýmy
Túto reakciu katalyzujú buď dehydrogenázy (ktoré ako kofaktor využívajú NAD alebo NADP), alebo oxidázy (ktoré využívajú FMN alebo FAD).

### Dehydrogenázy
Veľká časť oxidačnej deaminácie, ktorá prebieha v bunkách, spracováva aminokyselinu glutamát, ktorý môže byť oxidačne deaminovaný enzýmom glutamátdehydrogenázou (GDH), pričom ako koenzým vystupuje NAD<sup>+</sup> alebo NADP<sup>+</sup>. V tejto reakcii vzniká α-ketoglutarát (α-KG) a amoniak. Glutamát možno znovu získať z α-KG pomocou enzýmov transamináz, ktoré katalyzujú presun aminoskupiny z aminokyseliny na α-ketokyselinu. Týmto spôsobom možno presunúť aminoskupinu z inej aminokyseliny na glutamát, ktorý potom môže byť deaminovaný pôsobením GDH za uvoľnenia amoniaku. Toto je bežný spôsob rozkladu aminokyselín, ktorý sa niekedy označuje ako **transdeaminácia**.

### Oxidázy
Oxidačná deaminácia je stereošpecifická, čo znamená, že dochádza k premene len určitých stereoizomérov. Spomedzi oxidáz reakciu katalyzuje buď oxidáza <small>L</small>-aminokyselín, alebo oxidáza <small>D</small>-aminokyselín, pričom oxidáza L-aminokyselín sa nachádza len v pečeni a obličkách a oxidáza D-aminokyselín sa nachádza len v pečeni. Počas týchto reakcií vzniká iminokyselina, ktorá sa následne hydrolyzuje za vzniku príslušnej ketokyseliny.

Ďalším enzýmom zodpovedným za oxidačnú deamináciu sú monoaminooxidázy (MAO), ktoré katalyzujú deamináciu monoamínov pomocou adície kyslíka. Tým vzniká príslušný ketón alebo aldehyd a amoniak. Monoaminooxidázy MAO-A a MAO-B hrajú kľúčovú úlohu v rozklade a deaktivácii monoamínových neurotransmiterov, napríklad serotonínu a epinefrínu (adrenalínu). MAO sú taktiež dôležité ciele liečiv – sú cieľom MAO inhibítorov (MAOI), napríklad selegilínu, ktoré sa používajú ako antidepresíva. 

## Referencie

## Zdroj

Kategória:Látková premena
Kategória:Bielkoviny
Daňová (potok)

**Daňová** je potok v regióne Zemplín v subregióne Horný Zemplín, v území obce Kalinov a mesta Medzilaborce v okrese Medzilaborce v Prešovskom kraji. Nachádza sa v geomorfologickej oblasti Nízke Beskydy. Ústi do Hlbokého potoka. Má dĺžku . Rád toku VIII. 
## Prameň
Vodný tok *Daňová* pramení v  v lesnom extraviláne v severovýchodnom kúte územia obce Kalinov, vo vzdialenosti  od slovensko – poľskej štátnej hranice, vo vzdialenosti  severozápadne od vrchu Paseky s  ležiaceho tiež na štátnej hranici, v okrese Medzilaborce. 

## Opis toku
*Daňová* tečie od prameňa južným smerom cez lesný extravilán v severovýchodnom kúte územia obce Kalinov, ľavým brehom obteká úpätie lesa *Pod Pasekami*, v  priberá pravostranný bezmenný prítok, v  priberá ľavostranný bezmenný prítok prameniaci  severozápadne od vrchu Daňová s  ležiaceho na slovensko – poľskej štátnej hranici, v  vteká na územie mesta Medzilaborce do jeho katastrálneho územia *Medzilaborce*, v  priberá pravostranný prítok Rozbiehavý potok, preteká cez komplex stavieb vodohospodárskej infraštruktúry (zadržiavanie a distribúcia pitnej vody), v  priberá ľavostranný prítok Krištáľový potok, priberá pravostranný bezmenný prítok, v  priberá ľavostranný prítok Strednohrbský potok, pravým brehom obteká les aj pole *Jablonka*, skrúca sa na juhozápad, v  v poľnohospodárskom extraviláne územia mesta Medzilaborce v jeho katastrálnom území *Vydraň* ústi do Hlbokého potoka ako jeho ľavostranný prítok. Hlboký potok ďalej ústi do Vydranky. *Daňová* patrí do okresu Medzilaborce v Prešovskom kraji. Pramení a tečie územím obce Kalinov, ďalej tečie a ústi do vodného toku Hlboký potok v území mesta Medzilaborce. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Daňová* má prítoky Rozbiehavý potok, Krištáľový potok, Strednohrbský potok a dva bezmenné prítoky. Vodný tok leží v Chránenej krajinnej oblasti Východné Karpaty.
## Pôvod názvu
Názov vodného toku *Daňová* má pôvod v názve vrchu Daňová s významom *potok patriaci svojou polohou k vrchu Daňová, potok spájaný s vrchom Daňová*; názov vrchu bol bez zmeny prenesený na vodný tok, ale nemožno vylúčiť ani postup s opačným poradím krokov pomenovacieho procesu – je potrebný ďalší výskum. Názov *Daňová* má pôvodný význam *geografický objekt patriaci osobe s domácou podobou mena Daniel → Daňo alebo ináč spájaný s touto osobou*. Jednočlenné hydronymum v podobe *Daňová* bolo prenesené na vodný tok ako súčasť skupiny názvov v slovenskej toponymii, najmä hydronymii. Názov vodného toku *Daňová* bol štandardizovaný v roku 1975. V množine slovenskej hydronymie vodných tokov hydronymum *Daňová* je jedinečným hydronymom (november 2025).
## Referencie

Kategória:Vodné toky v okrese Medzilaborce
Kategória:Potoky na Slovensku 
Kategória:Vodné toky v Laboreckej vrchovine
Kategória:Kalinov (okres Medzilaborce)
Kategória:Medzilaborce
Kategória:Povodie Laborca
Akestorides

**Akestorides** () môže byť:
* aténsky archón, pozri Akestorides (archón 504/503 pred Kr.)
* aténsky archón, pozri Akestorides (archón 474/473 pred Kr.)
* grécky stratég v 4. stor. pred Kr., pozri Akestorides z Korintu
* olympijský víťaz v roku 212 pred Kr., pozri Akestorides z Tróady

## Referencie
Marianne Ferenczy

**Marianne Ferenczy** (* 15. august 1908, Tešín† ?) bola herečka a operetná speváčka.

Počas študentských ochotníckych predstavení ju objavil a angažoval riaditeľ divadelnej spoločnosti Ödön Faragó v Košiciach. Ďalší angažmán získala v spoločnostiach Gézu Sebestyéna a Gézu Kardosa. Vystupovala v Bratislave, Jágri, Szolnoku, Debrecíne, pričom hosťovala aj v Prahe. Po roku 1928 získala angažmán v Debrecíne. Medzi jej najvýznamnejšie role patrili postavy v operetách Hervého (*[[Mamzelle Nitouche|Netýkavka]]*), Emmericha Kálmána (*[[Grófka Marica]]*, *Dievča z cirkusu*), Jenő Horvátha (*Nežením sa*) či Jenő Huszku (*[[Princ Bob]]*).

## Referencie

## Ďalšia literatúra
* 
* 

Kategória:Narodenia v 1908
Kategória:Narodenia 15. augusta
Kategória:Uhorskí herci
Kategória:Uhorskí speváci
Kategória:Maďarskí herci
Kategória:Maďarskí speváci
Kategória:Slovenskí herci
Kategória:Slovenskí operetní speváci
Kategória:Osoby s neistým dátumom úmrtia
Iskra

**Iskra** môže byť:
* v socialistickom Československu: dieťa vo veku od šesť do deväť rokov pripravujúce sa na vstup od pionierskej organizácie, pozri Pionierska organizácia Socialistického zväzu mládeže
* pseudonym slovenskej prekladateľky a publicistky Hany Ruppeldtovej, rod. Šimkovej-Klanicovej (18941960), pozri Hana Ruppeldtová
* priezvisko na Slovensku, pozri Iskra (priezvisko), napr.:
** Ernest Iskra, živnostník (18951983)

## Referencie

## Pozri aj
* BK Iskra Svit, mužský basketbalový klub
* Operácia Iskra, sovietska operácia v druhej svetovej vojne
* ŽHK Iskra Banská Bystrica, ženský klub ľadového hokeja

## Iné projekty
Asociácia slovenských kameramanov

**Asociácia slovenských kameramanov** (skratka **ASK**) je profesné a záujmové združenie na Slovensku, založené v roku 2000 so sídlom v Bratislave, ktorého hlavným cieľom je „zachovávať kultúrne hodnoty, podporovať vzdelávanie a propagáciu činnosti kameramanov na území Slovenska ako aj na medzinárodnej úrovni“.

ASK sa profiluje ako profesijné združenie, ktoré zastupuje a podporuje kameramanskú profesiu na Slovensku, s dôrazom na vzdelávanie, udržanie profesionálnych a etických štandardov, organizovanie workshopov a odborných diskusií a reprezentáciu záujmov členov.

Združenie každé dva roky udeľuje cenu KAMERA za najlepší kameramanský výkon v niekoľkých kategóriách (hraný film, dokument, seriál, reklama, videoklip, študentská tvorba a pod.); o cenách rozhoduje medzinárodná porota.

V roku 2023 bola za prezidentku združenia zvolená kameramanka Lucia Zavarčíková.

## Referencie

## Externé odkazy
* Oficiálny web

Kategória:Občianske združenia na Slovensku
Kategória:Profesijné organizácie na Slovensku

Kategória:Organizácie založené v 2000
Ask

**Ask** môže byť:
* postava severskej mytológie, prvý muž, pozri Ask a Embla
* internetový vyhľadávač, pozri Ask.com
* lotyšská sociálna sieť, pozri Ask.fm
* planétka, pozri 4894 Ask
* sídlo:
** časť obce Gjerdrum v nórskej provincii Akershus, pozri Ask (Gjerdrum)
** mesto v nórskej provincii Vestland, pozri Ask (Askøy)
** obec v nórskej provincii Buskerud, pozri Ask (Ringerike)
** časť obce Motala vo švédskej provincii Östergötland län, pozri Ask (Motala)
** časť obce Svalöv vo švédskej provincii Skåne län, pozri Ask (Svalöv)
* priezvisko, napr.:
** Beatrice Ask (* 1956), švédska politička
** Morten Ask (* 1980), nórsky hokejista
** Olof Ask (* 1982), švédsky hádzanár
** Sten Ask (* 1943), švédsky diplomat a veľvyslanec

**ASK** môže byť:
* skratka pre:
** Asociácia slovenských kameramanov
** *[[American School of Kuwait]]*
** *Amplitude-shift keying* – druh modulácie, pozri kľúčovanie amplitúdovým posuvom
* softvérová spoločnosť, pozri ASK Group
* britská sieť reštaurácií, pozri ASK Italian
* lotyšský basketbalový klub, pozri ASK Riga
* bývalý lotyšský futbalový klub, pozri FK ASK
* IATA kód letiska Yamoussoukro
Tequila

**Tequila** môže byť:

* alkoholický nápoj, pozri Tequila (nápoj)
* španielska hudobná skupina, pozri Tequila (hudobná skupina)
* mexický film z roku 1992, pozri ''Tequila'' (film z roku 1992)
* mexický film z roku 2011, pozri ''Tequila'' (film z roku 2011)
* album americkej kapely Brand New Sin z roku 2006, pozri ''Tequila'' (album)
Horúčka (rozlišovacia stránka)

**Horúčka** môže byť:
* v medicíne:
** telesná teplota nad 38° C, pozri horúčka
** ľudovo: jednoduchý opar
** súčasť názvu niektorých chorôb, napr.
*** hemoragická horúčka
*** horúčka šestonedieľok (iný názov: horúčka omladníc)
*** reumatická horúčka 
*** poľná horúčka (t. j. druh leptospirózy; iný názov: žňová horúčka)
*** nervová horúčka (t. j. slabšia forma týfusu, resp. týfus)
*** bahenná horúčka (iný názov: malária)
*** svalová horúčka (iný názov: svalovica)
* zriedkavo: subjektívny pocit zvýšenej teploty, horúcosť
* horúčkovitá (t. j. intenzívna, vášnivá) činnosť, vášnivý záujem o niečo, napr. pracovná horúčka, zlatá horúcka, nákupná horúčka, pozri napr. pracovná horúčka, zlatá horúčka, nákupná horúčka
* nervozita či rozrušenie človeka pred nejakou situáciou (napríklad cestovná horúčka), pozri pod nervozita a cestovná horúčka
* román Robina Cooka, pozri Horúčka (román)

## Iné projekty
Kvalifikácia na Majstrovstvá sveta vo futbale žien 2007

**Kvalifikácia na Majstrovstvá sveta vo futbale žien** **2007** je procesom, ktorý určil 15 tímov, ktoré sa spolu s Čínou ako usporiadateľskou krajinou kvalifikovali na Majstrovstvá sveta vo futbale žien 2007. Kvalifikácia začala 12. júna 2005 a skončila 17. marca 2007, v kvalifikácii súťažilo 120 národných tímov.

## Prideľovanie miest

## Kvalifikácie konfederácií

### CAF

* Kvalifikované tímy:
** Nigéria
** Ghana

  Na majstrovstvá sveta sa kvalifikovali finalisti Afrického pohára národov 2006.Zdroj.

### AFC

* Kvalifikované tímy:
** Čína
** Austrália
** KĽDR
** Japonsko

Čína ako usporiadateľská krajina sa kvalifikovala automaticky. Kvalifikovali sa tímy na druhom (Austrália) a treťom mieste (KĽDR). Japonsko postúpilo do play-off proti Mexiku ako tretiemu tímu z CONCACAF.

Zdroj.

### UEFA

* Kvalifikované tímy:
** Nórsko
** Švédsko
** Nemecko
** Dánsko
** Anglicko

25 tímov v prvej kategórii bolo rozdelených do 5 skupín. Víťazné tímy skupín postúpili na majstrovstvá sveta.

Zdroj.

### CONCACAF

* Kvalifikované tímy:
** Spojené štáty
** Kanada

Na majstrovstvá sveta sa kvalifikovali Spojené štáty a Kanada ako finalistky Majstrovstiev zóny CONCACAF 2006. Mexiko ako tím na treťom mieste postúpilo do play-off o postup, kde prehrali s Japonskom.Zdroj.

### OFC

* Kvalifikovaný tím:
** Nový Zéland

Víťaz Majstrovstiev Oceánie 2007 sa kvalifikoval na majstrovstvá sveta. 

Zdroj.

### CONMEBOL

* Kvalifikované tímy:
** Brazília
** Argentína

Prvé dva tímy na Majstrovstvách Južnej Ameriky 2006 sa kvalifikovali na majstrovstvá sveta.

Zdroj.

### Play-off CONCACAF/AFC

Zdroj.

## Referencie


## Zdroj

Kategória:Majstrovstvá sveta vo futbale žien
Teplota (rozlišovacia stránka)

**Teplota** môže byť:
* vo fyzike: 
** veličina udávajúca tepelný stav hmoty, pozri teplota 
** nesprávne: teplo (t. j. veličina vyjadrujúca mieru zmeny vnútornej energie hmoty) 
* v medicíne: teplota (t. j. veličina udávajúca tepelný stav) tela nad 37 °C, t. j. zvýšená teplota (37 - 38 °C) alebo vysoká teplota/horúčka (nad 38 °C), pozri zvýšená teplota a horúčka
* zriedkavo: horúcosť, teplo (tela)
* neha, mäkkosť (napr. pohľadu, hlasu)

## Referencie
Ödön Faragó

**Ödön Faragó** môže byť:

* maďarský umelec (18691935), pozri Ödön Faragó (umelec)
* maďarský herec a režisér (18761958), pozri Ödön Faragó (herec)

Faragó, Ödön
Veľká cena Luxemburska

**Veľká cena Luxemburska** *(angl. Luxemburg Grand Prix)* boli bývalé automobilové preteky zaradené do Majstrovstiev sveta Formuly 1 konané v rokoch 1949 až 1998 na nemeckom okruhu Nürburgring, ktorý sa nachádza približne 80 km od nemecko-luxemburských hraníc.

Názov Veľká cena Luxemburska bol zvolený v roku 1997 pretože Veľkú cenu Nemecka usporadúval okruh Hockenheimring. V roku 1999 sa opäť použil názov Veľká cena Európy.

## Víťazi Veľkej ceny Luxemburska
*<span style="background:#fcc;">Ružové pozadie</span> znázorňuje preteky, ktoré neboli súčasťou šampionátu Formuly 1.*

**Opakovaní víťazi (tímy):**

**Víťazi jednotlivých ročníkov:**

## Referencie

Luxembursko
Trojdňová horúčka

**Trojdňová horúčka** (zriedkavo a najmä staršie: **trojdenná horúčka**) môže byť:
* horúčka flebotomus, horúčka papatači, papatači, pozri flebotomová horúčka
* trojdňová malária, trojdňová malarická horúčka, pozri terciána
* encefalomyokarditída
* druh detskej C-virózy (podobný letnej chrípke dospelých), pozri C-viróza
* prudký exantém dojčiat, pozri šiesta choroba

## Referencie
Ask a Embla

[náhled|upright|Ask a Embla na poštovej známke [Faerské ostrovy|Faerských ostrovov (Anker Eli Petersen, 2003)]]

**Ask a Embla** () boli v severskej mytologii prví muž a žena, prapredkovia všetkých ľudí, podobne ako Adam a Eva v knihe Genezis.

Podľa mýtu sa boh Odin a jeho bratia Vili a Vé (resp. podľa *Völuspá* – „Vedminej piesne“ trojica Odin, Lodur a Höni) po stvoreni sveta prechádzali po morskom brehu, keď zbadali dva kmene stromov – jaseň (*askr*) a brest (*embla*). Zodvihli ich a dali im ľudskú podobu. Od každého stvoriteľa dostali Ask a Embla dar, Odin im vdýchol ducha života, Vili im dal rozum a cit a Vé zmysly, črty tváre a reč. Ask a Embla sa stali zakladateľmi ľudského rodu a pre život im bol zverený Midgard (), jeden z deviatich mýtických svetov.

## Galéria

Odin, Lodur, Hoenir skabe Ask og Embla by Frølich.jpg | *Odin, Lodur a Höni vytvárajú Aska a Emblu*, Lorenz Frølich, 1895
Ask and Embla by Robert Engels.jpg | *Ask a Embla*, Robert Engels, 1919
Sölvesborg Ask och Embla2.jpg | *Ask a Embla*, Stig Blomberg, 1948, Sölvesborg


## Referencie

## Pozri aj
* 4894 Ask a 4895 Embla – planétky hlavného pásma, ktoré objavil dánsky astronóm Poul Jensen v roku 1986

## Iné projekty

Kategória:Severská mytológia
Kategória:Mytologické postavy
Kategória:Mýtické dvojice
Kategória:Legendárni ľudia
Adolf Hitler Uunona

**Adolf Hitler Uunona** alebo **Adolf Uunona** (* ca 1965, Juhozápadná Afrika, dnes Namíbia) je namíbijský politický a verejný činiteľ, člen strany SWAPO.

## Životopis
Uunona sa narodil v roku 1965/1966 v Juhozápadnej Afrike (dnes Namíbijská republika). Svoju politickú kariéru začal ako aktivista hnutia proti aparteidu. Od roku 2005 je poslancom za Omupundju v oblasti Oshana. Vtedy zvíťazil v komunálnych voľbách so ziskom 1 697 hlasov. Uunona kandidoval na funkciu poslanca v okrese Omupundja aj v roku 2020. Jeho celé a dvojité meno nebolo uvedené na hlasovacom lístku, uvádzalo sa iba „Adolf H.“. Mená boli zverejnené až po publikovaní oficiálnych výsledkov volieb. Uunona vo voľbách zvíťazil so ziskom 1 196 hlasov (85 % z celkového počtu hlasov). Jeho protikandidát, Mumbala Abner zo strany „Nezávislí patrioti za zmeny“, získal 213 hlasov. Po voľbách sa Uunona stal populárnym, najmä vďaka svojmu menu.

## Meno a priezvisko
Uunona upútal pozornosť celého internetu po víťazstve v komunálnych voľbách v roku 2020, keďže jeho meno a prvá časť priezviska sa zhodujú s menom a priezviskom Adolfa Hitlera, vodcu nacistického Nemecka. V rozhovore pre nemecké noviny *[[Bild]]* uviedol, že „až v tínedžerskom veku si uvedomil, aké meno mu dal otec“. Taktiež povedal:

„V detstve to pre mňa bolo úplne normálne meno. Až keď som vyrástol, pochopil som: ten človek chcel ovládnuť celý svet. Nemám nič spoločné so žiadnou z jeho charakteristík… Môj otec ma pomenoval po tomto človeku. Asi si neuvedomoval, kým Adolf Hitler bol. To však neznamená, že túžim po svetovej nadvláde.“

Taktiež poznamenal, že na zmenu mena je už príliš neskoro. Oficiálne vystupuje pod menom Adolf Uunona.

Namíbia bola nemeckou kolóniou a nemecké mená, ako napríklad Adolf, tam nie sú zriedkavé.

## Referencie

## Zdroj

Kategória:Namíbijské osobnosti
Kategória:Aktivisti za ľudské práva
Kategória:Internetové mémy
Kategória:Adolf Hitler
Zrážka vlakov pri Jablonove nad Turňou

**Zrážka vlakov pri [[Jablonov nad Turňou|Jablonove nad Turňou]]** sa stala 13. októbra 2025 krátko po 10:00 hodine na železničnej trati 160 v úseku Lipovník – výhybňa Tunel. Došlo k čelnej zrážke dvoch rýchlikov R 913 a R 914 Gemeran. Vo vlakoch sa nachádzalo do 80 cestujúcich a štyria zamestnanci ZSSK. Po nehode bolo hlásených sedem kriticky zranených, 14 stredne ťažko zranených a 48 ľahko zranených osôb. Na tlačovej konferencii 18. novembra 2025 minister dopravy Jozef Ráž mladší uviedol, že príčinou vlakovej nehody bola chyba rušňovodiča.

## Referencie

Jablonov nad Turňou
Kategória:13. október
Kategória:2025 na Slovensku
Kategória:Jablonov nad Turňou
Posttraumatický rast

**Posttraumatický rast** (angl. *post-traumatic growth*, skr. **PTG**) je označenie pozitívnej psychologickej zmeny vznikajúcej v dôsledku zvládania následkov traumy. Rozumie sa tým zmena vo vnímaní seba samého, medziľudských vzťahov a chápania sveta, ktoré presahujú pôvodnú úroveň fungovania jednotlivca.

Pojem posttraumatického rastu zaviedli v 90. rokoch 20. storočia americkí psychológovia Richard Tedeschi a Lawrence Calhoun v kontexte výskumu zvládania traumy a pozitívnej psychológie. Posttraumatický rast sa chápe ako odlišný konštrukt od reziliencie: kým rezilientná osoba si dokáže zachovať relatívne stabilnú úroveň fungovania, posttraumatický rast predpokladá hlbšie narušenie dovtedajších presvedčení a následné prebudovanie nového spôsobu chápania seba a sveta.

## Charakteristika
Posttraumatický rast sa typicky opisuje vo viacerých oblastiach, ako sú:

* zlepšené medziľudské vzťahy a zvýšená vnímavosť k iným ľuďom,
* väčší pocit osobnej sily,
* zmena životných priorít a väčšia životná spokojnosť,
* vznik nových možností a životných ciest,
* zmeny v oblasti duchovna alebo životnej filozofie.

Výskum ukazuje, že posttraumatický rast môže koexistovať s negatívnymi psychickými dôsledkami traumy, ako je posttraumatická stresová porucha (PTSD). Neznamená popieranie utrpenia, ale skôr to, že niektorí ľudia popri ňom zažívajú aj dlhodobé pozitívne zmeny.

## Výskum
Najčastejšie používaným nástrojom na meranie posttraumatického rastu je *Posttraumatic Growth Inventory* (PTGI), 21-položkový dotazník zameraný na uvedené oblasti pozitívnych zmien po traume. Empirické štúdie potvrdili výskyt posttraumatického rastu v rôznych populáciách (napr. u preživších prírodných katastrof, onkologických pacientov, pozostalých po strate blízkej osoby) a skúmajú jeho súvislosť s osobnostnými črtami, štýlmi zvládania a sociálnou oporou.

## Referencie

Kategória:Klinická psychológia
Kategória:Ľudské správanie
Kategória:Duševné poruchy